जेके लक्ष्मी सीमेंट का लाभ 54 प्रतिशत घटा  
समीक्षाधीन तिमाही में कंपनी की शुद्ध बिक्री भी घटकर 413.95 करोड़ रुपये रह गई, जो इससे पिछले वित्तवर्ष की इसी अवधि में 441.26 करोड़ रुपये थी।
जेके लक्ष्मी सीमेंट ने 31 मार्च, 2011 को समाप्त हुई चौथी तिमाही में अपने शुद्ध लाभ में 54 प्रतिशत की गिरावट दर्ज की है। इस दौरान कंपनी को 31.96 करोड़ रुपये का शुद्ध लाभ हुआ।  कंपनी ने एक बयान में कहा कि इससे पिछले वित्तवर्ष की अंतिम तिमाही में उसे 70.12 करोड़ रुपये का शुद्ध लाभ हासिल हुआ था। लाभ में गिरावट ईंधन एवं परिवहन पर अधिक खर्च किए जाने की वजह से आई।  समीक्षाधीन तिमाही में कंपनी की शुद्ध बिक्री भी घटकर 413.95 करोड़ रुपये रह गई, जो इससे पिछले वित्तवर्ष की इसी अवधि में 441.26 करोड़ रुपये थी।